ai4bharat/Pralekha huggingface dataset:
आरोग्य आणि कुटुंब कल्याण मंत्रालय
देशातील बरे झालेल्या रुग्णांची एकूण संख्या 14.2 लाखांपेक्षा अधिक
रुग्ण बरे होण्याच्या दरात सातत्याने सुधारणा, आज हा दर 68.32 टक्के
देशातील मृत्यू दरात आणखी घट होऊन तो 2.04 टक्के
नवी दिल्ली, 8 ऑगस्ट 2020
केंद्र आणि राज्य / केंद्रशासित प्रदेश सरकारांकडून प्रतिबंध, चाचणी, अलगीकरण आणि उपचारांच्या केंद्रित आणि प्रभावी प्रयत्नांमुळे रुग्ण बरे होण्याचे प्रमाण वाढले आहे आणि मृत्यूच्या दरात सातत्याने घट होत आहे.
प्रभावी देखरेख आणि सुधारित चाचणी नेटवर्कमुळे बाधित रुग्णांची लवकर ओळख पटली आणि परिणामी गंभीर आणि अति गंभीर रुग्णांचे वेळेवर नैदानिक व्यवस्थापन होते. जागतिक स्तरावर तुलना केली तर भारतात प्रति दहा लाख लोकसंख्येमध्ये बाधित रुग्णांचे प्रमाण 1469 आहे तर जागतिक सरासरी 2425 इतकी आहे.
केंद्र सरकार आणि राज्य / केंद्रशासित प्रदेश सरकारच्या “टेस्ट ट्रॅक ट्रीट” रणनीतीची समन्वित अंमलबजावणी केल्यामुळे जागतिक परिस्थितीच्या तुलनेत मृत्युदर कमी असल्याचे सुनिश्चित झाले आहे आणि त्यात सातत्याने घसरण होत आहे. मृत्युदर आज 2.04% आहे.
कोविड -19 मुळे मृत्यूचे प्रमाण कमी करण्याच्या केंद्रित प्रयत्नांमुळे प्रति दहा लाख लोकसंख्येमागे 91 या जागतिक सरासरीच्या तुलनेत भारताने 30 इतकी कमी मृत्यूची संख्या नोंदवली आहे.
कोविड -19 रुग्ण बरे होण्याच्या प्रमाणात मोठी वाढ झाली आहे. गेल्या 24 तासांत,48,900 रुग्णांना घरी सोडण्यात आले असून, कोविड-19 मधून बरे होणाऱ्यांची एकूण संख्या 14,27,005 वर पोहोचली आहे. रुग्ण बरे होण्याचे प्रमाण सातत्याने वाढत असून 68.32% इतके झाले आहे.
सक्रीय म्हणजेच उपचार सुरु असलेल्या रुग्णांची एकूण संख्या 6,19,088 इतकी असून एकूण सकारात्मक रुग्णांच्या 29.64% आहे. हे रुग्ण वैद्यकीय देखरेखीखाली एकतर रुग्णालयात किंवा घरी अलगीकरणात आहेत.
विस्तारित निदान प्रयोगशाळा नेटवर्क आणि देशभरात सुलभ चाचणीच्या सुविधेमुळे कोविड-19 संसर्गासाठी भारतात एकूण 2,33,87,171 नमुन्यांची चाचणी करण्यात आली आहे. गेल्या 24 तासांत 5,98,778 चाचण्या करण्यात आल्या. आज प्रति दहा लाख चाचण्यांमध्ये मोठी वाढ झाली असून ही संख्या 16947 इतकी झाली आहे.
कोविड-19 च्या नैदानिक प्रयोगशाळांचा निरंतर विस्तार करण्यात येत आहे. देशात 1396 प्रयोगशाळा आहेत, यापैकी 936 सरकारी तर 460 खाजगी प्रयोगशाळा आहेत.
• रियल टाईम RT PCR आधारित चाचण्यांच्या प्रयोगशाळा:711 
• TrueNat आधारित चाचण्यांच्या प्रयोगशाळा: 574 
• CBNAAT आधारित चाचण्यांच्या प्रयोगशाळा : 111 
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.आणि @MoHFW_INDIA.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in
कोविड19 संदर्भात इतर माहितीसाठी दूरध्वनी क्रमांक : +91-11-23978046 किंवा 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे.
https://www.mohfw.gov.in/pdf/coronvavirushelplinenumber.pdB.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
पर्यटन मंत्रालय
पर्यटन मंत्रालय 12 ते 14 फेब्रुवारी 2021 दरम्यान केवडिया स्थित स्टॅच्यू ऑफ युनिटी येथे वार्षिक अधिवेशनासाठी देशांतर्गत टूर ऑपरेटरच्या संघटनेबरोबर भागीदारी करणार
पर्यटन मंत्रालय उद्योग आणि हितधारकांबरोबर सध्या सुरू असलेल्या सहकार्याचा एक भाग म्हणून 12 ते 14 फेब्रुवारी 2021 दरम्यान केवडिया मधील , स्टॅच्यू ऑफ युनिटी येथे वार्षिक अधिवेशन आयोजित करण्यासाठी देशांतर्गत टूर ऑपरेटरच्या संघटनेला सहाय्य करणार आहे.
पर्यटन मंत्रालयाचे सचिव अरविंद सिंह म्हणाले, आंतरराष्ट्रीय पर्यटकांवर अवलंबून असलेल्या देशांच्या तुलनेत भारताकडे कोविड 19 चा परिणाम कमी करू शकेल अशी एक मजबूत देशांतर्गत बाजारपेठ आहे. लॉकडाउननंतर महामारीवर नियंत्रण मिळवण्यामुळे देशांतर्गत पर्यटन आंतरराष्ट्रीय पर्यटनाच्या तुलनेत वेगाने सुधारेल, ही वस्तुस्थिती सर्वमान्य आहे. देखो अपना देश हा पर्यटन मंत्रालयाचा एक उपक्रम आहे; 15 ऑगस्ट 2019 रोजी लाल किल्ल्याच्या तटबंदीवरून पंतप्रधानांनी केलेल्या आवाहनाच्या अनुषंगाने हा उपक्रम असून 2022 पर्यंत प्रत्येक नागरिकाला किमान 15 ठिकाणी भेट देण्याचे आवाहन त्यांनी केले होते, ज्यायोगे देशातील पर्यटनाला चालना मिळेल आणि स्थानिक अर्थव्यवस्थेच्या विकासाला मदत होईल.
M.Chopade/S.Kane/P.Kor
आदिवासी विकास मंत्रालय
डिजिटल उद्यमशीलतेच्या माध्यमातून आदिवासी समुदायांच्या उत्थानासाठी GOAL  या कार्यक्रमाच्या दुसऱ्या टप्प्याला सुरुवात
नवी दिल्ली, 28 जून 2022
आदिवासी व्यवहार मंत्री अर्जुन मुंडा यांनी आज त्यांच्या मंत्रालयाच्या जीओएएल म्हणजेच ऑनलाईन माध्यमातून नेतृत्व विकास  अभियानाच्या दुसऱ्या टप्प्याची सुरुवात केली. आदिवासी विकास मंत्रालय आणि मेटा यांनी संयुक्तपणे हे अभियान सुरू केले आहे. जीओएएल- 2.0 या उपक्रमाचा उद्देश, 10 लाख आदिवासी युवकांना डिजिटल माध्यमातून अपस्कील म्हणजेच कौशल्य वाढवत, त्यांच्यात उद्यमशीलतेला चालना देणे हा आहे. तसेच यामुळे, डिजिटल तंत्रज्ञानासाठीच्या सर्व संधी त्यांच्यासाठी खुल्या होणार आहेत.
या GOAL कार्यक्रमाद्वारे विकसित होणारे लोक त्यांच्या समाजाला नेतृत्व देत असून हा कार्यक्रम एक मूक क्रांती ठरत आहे, असे मुंडा यावेळी म्हणाले. आदिवासी समुदायांना सशक्त करण्यासाठी आमच्या समुदायांकडे असलेले मूळ स्त्रोत आता आधुनिक साधनांसह वापरता येतील, असेही मुंडा यांनी सांगितले.
लोकांना या साधनांशी जोडणे आणि कौशल्य, क्षमता विकसित करणे आणि त्यांच्या समुदायाच्या जीवनात बदल घडवणे - ही या उपक्रमाची मूलभूत उद्दिष्टे आहेत, असेही मुंडा यांनी पुन्हा सांगितले. ही अतिशय महत्त्वाकांक्षी उद्दिष्टे आहेत आणि 10 लाख लोकांपर्यंत थेट पोहोचणे आणि त्यांच्याद्वारे आणखी अनेक लोकांपर्यंत पोहोचणे आणि त्यांना सक्षम करण्याचे आमचे उद्दिष्ट आहे, असेही ते म्हणाले.
या उपक्रमात सहभागी होणाऱ्या GOAL प्रतिनिधींना मेटा बिझनेस कोचमध्ये प्रवेश मिळेल - व्हाट्स अॅप आधारित लर्निंग बॉट - जे या सहभागी युवकांना फेसबुक, इन्स्टाग्राम आणि व्हाट्स अॅप या सोशल मीडियाचा वापर करून त्यांचा व्यवसाय कसा उभा करायचा आणि वाढवायचा याची कौशल्ये शिकण्याची संधी त्यांना मिळू शकेल.
आदिवासी समुदायातील तरुण आणि महिलांना डिजिटल प्लॅटफॉर्मच्या पूर्ण क्षमतेचा वापर करून घेण्यासाठी प्रोत्साहन देणे, तसेच, आदिवासी समुदायाच्या विकासाला चालना देण्यासाठी त्यांचे नेतृत्व कौशल्य वाढवणे हा या कार्यक्रमाचा उद्देश आहे. डिजिटल समावेशासोबतच, आदिवासी जिल्ह्यातल्या सर्वात दुर्बल समुदायांचे आदिवासी तरुण आणि महिलांच्या नेतृत्वाखालील व्यवसायांवर लक्ष केंद्रित करून त्यांना अर्थव्यवस्थेच्या मुख्य प्रवाहात सामावून घेणे, हा ही या उपक्रमाचा उद्देश आहे.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
आर्थिक व्यवहार विषयक मंत्रिमंडळ समिती
2020-21 च्या साखर हंगामासाठी साखर कारखान्यांकडून देय असलेल्या एफआरपीला केंद्रीय मंत्रिमंडळाची मंजुरी
नवी दिल्ली, 19 ऑगस्ट 2020
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाच्या आर्थिक व्यवहारविषयक समितीने 2020-21 च्या साखर हंगामासाठी साखर कारखान्यांकडून देय असलेल्या उसाच्या एफआरपीला कृषी दर आणि मूल्य आयोगाच्या शिफारशींवरून खालीलप्रमाणे मंजुरी दिली आहे :
- 2020-21 च्या साखर हंगामासाठी उसाला मूलभूत 10 टक्के वसुली दरासाठी प्रतिक्विंटल 285 रुपये एफआरपी
- वसुलीमध्ये 10 टक्क्यांच्या वर प्रत्येकी 0.1 टक्के वाढीसाठी प्रतिक्विंटल 2.85 रुपये हप्ता; आणि
- ज्या कारखान्यांची वसुली 10 टक्क्यांपेक्षा कमी आणि 9.5 टक्क्यांच्या वर आहे अशांच्या संदर्भात वसुलीमध्ये प्रत्येकी 0.1 टक्क्यांच्या घटीसाठी प्रतिक्विंटल 2.85 रुपये कपात. मात्र, ज्या कारखान्यांची वसुली 9.5 टक्के किंवा त्यापेक्षा कमी आहे त्यांच्यासाठी एफआरपी प्रतिक्विंटल 270.75 रुपये निर्धारित केली आहे.
ऊस उत्पादक शेतकऱ्यांच्या उत्पादनाला योग्य भाव मिळावा यासाठी त्यांच्या हितानुसार एफआरपी निर्धारित केली जाईल.
1966 च्या ऊस आदेशानुसार उसाची एफआरपी निर्धारित केली जाते आणि देशभरात सर्वत्र ती एकसमान पद्धतीने लागू असेल.
B.Gokhale/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
आरोग्य सचिवांकडून उपराष्ट्रपतींना इलुरुतील आरोग्यविषयक परिस्थितीची माहिती
नवी दिल्ली, 12 डिसेंबर 2020
केंद्रीय आरोग्य आणि कुटुंबकल्याण विभागाचे सचिव राजेश भुषण यांनी उपराष्ट्रपती एम वैंकय्या नायडू यांना आंध्र प्रदेशातील इलुरू येथील सध्याची आरोग्यविषयक परिस्थिती आणि तिथे भेट देणाऱ्या केंद्रीय समितीचे प्राथमिक निष्कर्ष याबद्दल माहिती दिली.
आंध्र प्रदेशातील इलुरू येथे बरेचजण निदान न होऊ शकलेल्या आजाराने रुग्णालयात भरती होत असल्याच्या पार्श्वभूमीवर ही माहिती उपराष्ट्रपतींना देण्यात आली.
केंद्रीय पथक दिल्लीत परतल्यावर याचा सविस्तर अहवाल तयार करण्यात येईल आणि त्याप्रमाणे संबंधित यंत्रणेला उपयुक्त सल्ला दिला जाईल, असे सचिवांनी सांगितले.
इलुरूमधील रुग्णसंख्या झपाट्याने खाली आली व 11 डिसेंबर, 2020 रोजी फक्त दोन केसेस आढळून आल्या, अशी माहिती उपराष्ट्रपतींना देण्यात आली. उपराष्ट्रपती नायडूंनी आरोग्यसचिवांना परिस्थितीवर लक्ष ठेवून सर्व आवश्यक उपाय योजण्यास सांगितले.
इलुरुमधील काहीजणांना चक्कर येणे, अशक्तता, डोकेदुखी आणि उलट्या यांचा त्रास झाला. अद्याप या त्रासाचे कारण वा स्वरूप समजु शकलेले नाही. या संदर्भात उपराष्ट्रपतींनी केंद्रीय आरोग्यमंत्री हर्षवर्धन यांच्याशी तेथील परिस्थितीबद्दल चर्चा केल्यानंतर केंद्राने 8 डिसेंबर, 2020 ला वैद्यकीय तज्ञांचे पथक इलुरूला पाठवले आहे.G.Chippalkatti/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
रेल्वे मंत्रालय
कोविड आव्हान असूनही 11 मार्च 2021 रोजी भारतीय रेल्वेने एकूण 1145.68 दशलक्ष टन मालवाहतूक केली जी मागील वर्षाच्या एकूण मालवाहतुकीच्या  तुलनेत जास्त आहे
नवी दिल्ली, 12 मार्च 2021
कोविड आव्हान असूनही 11 मार्च 2021 रोजी भारतीय रेल्वेने गत वर्षाच्या एकूण मालवाहतुकीचा आकडा पार केला.
11 मार्च 2021 रोजी भारतीय रेल्वेच्या एकूण मालवाहतुकीचे प्रमाण 1145.68 दशलक्ष टनांपर्यंत पोहोचले जे मागील वर्षाच्या  एकूण मालवाहतुकी पेक्षा जास्त आहे.
सर्वाधिक नमूद करण्याची बाब म्हणजे रेल्वे मालवाहतूक अत्यंत आकर्षक करण्यासाठी भारतीय रेल्वेमध्ये बरीच सूट / सवलती सुद्धा दिल्या जात आहेत. परिमंडळ आणि विभागातील व्यवसाय विकास युनिटचा जोरदार उदय, उद्योग क्षेत्राशी नियमित संवाद आणि मालवाहतूक सेवा प्रदाते आणि जलद गतीमुळे रेल्वेच्या मालवाहू व्यवसायाची भरघोस वाढ होत आहे.
भारतीय रेल्वेने अष्टपैलू कार्यक्षमता आणि कामगिरी सुधारण्याची संधी म्हणून कोविड 19 चा वापर केला आहे याची नोंद घ्यावी लागेल.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 215
|
आरोग्य आणि कुटुंब कल्याण मंत्रालय
|
भारताच्या एकूण कोविड -19 प्रतिबंधक लसीकरण व्याप्तीने 214.77 कोटी मात्रांचा टप्पा केला पार
12-14 वर्षे वयोगटात पहिली मात्रा म्हणून 4.06 कोटीहून अधिक लसीच्या मात्रा देण्यात आल्या.
भारतात उपचाराधीन रुग्ण संख्या सध्या 48,850
गेल्या 24 तासांत, 5,554 नव्या रुग्णांची नोंद
कोरोनामुक्तीचा दर सध्या 98.70%
साप्ताहिक पॉझिटिव्हिटी दर सध्या 1.80%
आज सकाळी 7 वाजेपर्यंतच्या तात्पुरत्या अहवालांनुसार,भारतातील कोविड प्रतिबंधक लसीकरण व्याप्तीने 214.77 कोटी  मात्रांचा टप्पा पार केला.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले.आतापर्यंत, 4.06 कोटीहून अधिक  अधिक किशोरवयीन मुलांना कोविड-19 प्रतिबंधक लसीची पहिली मात्रा देण्यात आली. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,14,472
|
|
2nd Dose
|
|
1,01,10,503
|
|
Precaution Dose
|
|
68,59,235
|
|
FLWs
|
|
1st Dose
|
|
1,84,35,458
|
|
2nd Dose
|
|
1,77,05,236
|
|
Precaution Dose
|
|
1,33,48,786
|
|
Age Group 12-14 years
|
|
1st Dose
|
|
4,06,01,437
|
|
2nd Dose
|
|
3,07,95,192
|
|
Age Group 15-18 years
|
|
1st Dose
|
|
6,17,82,129
|
|
2nd Dose
|
|
5,26,20,307
|
|
Age Group 18-44 years
|
|
1st Dose
|
|
56,08,63,050
|
|
2nd Dose
|
|
51,41,60,426
|
|
Precaution Dose
|
|
7,51,63,460
|
|
Age Group 45-59 years
|
|
1st Dose
|
|
20,39,54,727
|
|
2nd Dose
|
|
19,65,68,391
|
|
Precaution Dose
|
|
4,04,79,029
|
|
Over 60 years
|
|
1st Dose
|
|
12,76,17,981
|
|
2nd Dose
|
|
12,28,78,031
|
|
Precaution Dose
|
|
4,33,97,171
|
|
Precaution Dose
|
|
17,92,47,681
|
|
Total
|
|
2,14,77,55,021
भारतात उपचाराधीन रुग्णांची संख्या 48,850 इतकी आहे.हे प्रमाण भारतात आढळलेल्या एकूण कोरोना रुग्णांपैकी 0.11% आहे.
परिणामी, भारतात कोरोनामुक्तीचा दर 98.70%.इतका आहे. गेल्या 24 तासांत 6,322 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,39,13,294. इतकी झाली आहे.
गेल्या 24 तासात 5,554 नव्या कोरोना रुग्णांची नोंद झाली.
गेल्या 24 तासात एकूण 3,76,855 कोविड-19 चाचण्या घेण्यात आल्या. भारताने आतापर्यंत एकूण 88.90 कोटींहून अधिक  चाचण्या केल्या आहेत.
देशातील साप्ताहिक पॉझिटिव्हिटी दर सध्या 1.80% आहे आणि दैनंदिन पॉझिटिव्हिटी दर 1.47%. नोंदविण्यात आला आहे.
राष्ट्रपती कार्यालय
शिक्षक दिनानिमित्त राष्ट्रपतीकडून राष्ट्रीय शिक्षक पुरस्कार प्रदान
नवी दिल्ली, 5 सप्टेंबर 2019
आजच्या शिक्षक दिनानिमित्त, राष्ट्रपती रामनाथ कोविंद यांनी आज नवी दिल्लीत विज्ञान भवन येथे झालेल्या एका कार्यक्रमात राष्ट्रीय शिक्षक पुरस्कार प्रदान केले.
व्यक्तीच्या जडणघडणीचा मजबूत पाया, शालेय जीवनातच घातला जातो. विद्यार्थ्यांना उत्तम मानव म्हणून घडवणे हे शिक्षणाचे मुळ उद्दिष्ट आहे. यासाठी शिक्षक, विद्यार्थ्यांमध्ये सचोटी, शिस्त बाणवतात. आपल्या विद्यार्थ्यांना उत्तम मनुष्य म्हणून त्याची जडणघडण करून राष्ट्र उभारणीच्या प्रक्रियेत शिक्षक योगदान देतात असे राष्ट्रपती यावेळी म्हणाले.
माहितीच्या युगाकडून जग ज्ञानाच्या युगाकडे वाटचाल करत आहे. आजच्या स्पर्धात्मक जगात आपल्याला कृत्रिम बुद्धीमत्ता आणि मानवी करूणा यांच्यातला समतोल राखणे आवश्यक आहे. या तर्कसंगत ज्ञानाच्या आधारावरच हवामान बदल, प्रदूषण यासारख्या सध्याच्या आव्हानांना आपण देऊ शकतो. जल संवर्धनाचे महत्व विद्यार्थ्यांमध्ये रुजवून जलसंवर्धनाच्या राष्ट्रीय मोहिमेत शिक्षक योगदान देऊ शकतात असे राष्ट्रपती म्हणाले.
B.Gokhale/N.Chitale/P.Kor
(Visitor Counter : 68
सांस्कृतिक मंत्रालय
शांघाय सहकार्य संघटना देशांच्या न्यायिक प्रतिनिधींनी 10 मार्चला प्रधानमंत्री संग्रहालयाला दिली भेट
नवी दिल्ली, 12 मार्च 2023
शांघाय सहकार्य संघटना एससीओ देशांच्या न्यायिक प्रतिनिधींनी 10 मार्चला प्रधानमंत्री संग्रहालयाला भेट दिली. नेहरू स्मारक संग्रहालय आणि ग्रंथालयाचे संचालक संजीव नंदन सहाय यांनी त्यांचं स्वागत केलं.
प्रधानमंत्री संग्रहालय हे भारताच्या स्वातंत्र्यानंतरच्या प्रत्येक पंतप्रधानांना अर्पण केलेली आदरांजली असून त्यांनी गेल्या 75 वर्षात आपल्या देशाच्या विकासात कसं योगदान दिलं याची माहिती इथे मिळते. हा भारताच्या लोकशाहीच्या सृजनशील यशाचा सशक्त पुरावा आणि त्यांच्या एकत्रित प्रयत्नांचा इतिहास आहे. आपल्या पंतप्रधानांनी विविध आव्हानात्मक प्रसंगात देशाचं नेतृत्व करून देशाची वाटचाल आणि देशाची सर्वांगीण प्रगती कशी साध्य केली याबद्दल संग्रहालय आपल्याला कथन करतं. देशातून आणि परदेशातून अनेक पाहुणे इथं मोठ्या प्रमाणावर भेट देतात. याच्या उद्घाटनानंतर इथे मोठ्या संख्येने भारतीय आणि परदेशी मान्यवरांनीही इथे भेटी दिल्या आहेत.
या प्रतिनिधीमंडळाला प्रधानमंत्री संग्रहालयाचा विस्तृत मार्गदर्शक दौरा घडवण्यात आला. त्यांनी इथे संग्रहालयातील वैविध्यपूर्ण प्रदर्शनांसह प्रयोगशील विभाग ‘अनुभूती’लाही भेट दिली. भारतीय लोकशाहीच्या अनोख्या प्रवासाचं त्यांनी कौतुक केलं.N.Chitale/S.Naik/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 68
श्रम आणि रोजगार मंत्रालय
“अटल बिमित व्यक्ती कल्याण योजने”चे लाभ तीन कोटीपेक्षा जास्त विमाधारकांना होणार
नवी दिल्ली, 26 सप्टेंबर 2018
केंद्र सरकारने नव्याने सुरु केलेल्या “अटल बिमित व्यक्ती कल्याण योजने”चा लाभ 3.2 कोटी विमाधारकांना होणार आहे. कर्मचारी राज्य विमा कायदा 1948 अंतर्गत सर्व विमाधारक कर्मचाऱ्यांना या योजनेचा लाभ मिळेल. कर्मचाऱ्यांवर बेरोजगारीची वेळ आली आणि ते नवीन कामाच्या शोधात असतानाच्या काळात त्यांना आर्थिक मदत म्हणून ही विम्याची रक्कम रोख स्वरुपात अथवा बँक खात्यात जमा केली जाईल. या अंतर्गत बेरोजगार व्यक्तीला त्याच्या 90 दिवसांच्या सरासरी उत्पन्नाच्या 25 टक्के रक्कम दिली जाईल, अशी माहिती केंद्रीय श्रम आणि रोजगार राज्यमंत्री संतोष कुमार गंगवार यांनी दिली. नवी दिल्लीत आज “कार्यालयीन जागेवर सुरक्षितता तसेच सर्वोत्कृष्ट सुरक्षा व्यवस्था” पुरस्कार समारंभात ते बोलत होते.
असंघटित क्षेत्रातल्या सुमारे 6 कोटी कामगारांना ईपीएफओ, ईएसआयसी आणि इतर सामाजिक सुरक्षा योजनांचा लाभ मिळतो आहे. कामगारांच्या कामाच्या ठिकाणी योग्य वातावरण असावे तसेच सुरक्षिततेसाठी सरकारने केलेल्या उपाययोजनांची त्यांनी माहिती दिली. प्रधानमंत्री रोजगार प्रोत्साहन योजनेच्या माध्यमातून देशात रोजगाराच्या संधी वाढवण्याचे सरकारचे प्रयत्न सुरु आहेत असे ते म्हणाले.
N.Sapre/R.Aghor/P.Malandkar
(Visitor Counter : 66
पंतप्रधान कार्यालय
सर्वोच्च न्यायालयाचे निकाल प्रादेशिक भाषांमध्ये उपलब्ध करून देण्याच्या, भारताचे सरन्यायाधीश न्यायमूर्ती डी.वाय. चंद्रचूड यांच्या विचारांचे पंतप्रधानांकडून स्वागत
नवी दिल्ली, 22 जानेवारी 2023
भारताचे सरन्यायाधीश, न्यायमूर्ती डी.वाय. चंद्रचूड यांच्या सर्वोच्च न्यायालयाचे निकाल प्रादेशिक भाषांमध्ये उपलब्ध करून देण्याच्या विचारांची पंतप्रधान नरेंद्र मोदी यांनी प्रशंसा केली आहे.
पंतप्रधानांनी ट्वीट केले आहे;
“नुकत्याच झालेल्या एका कार्यक्रमात, माननीय सरन्यायाधीश न्यायमूर्ती डी. वाय. चंद्रचूड यांनी सर्वोच्च न्यायालयाचे निकाल प्रादेशिक भाषांमध्ये उपलब्ध करून देण्याच्या दिशेने काम करण्याची गरज असल्याचे सांगितले. त्यासाठी तंत्रज्ञानाचा वापर करण्याची सूचनाही त्यांनी केली. हा एक प्रशंसनीय विचार आहे, जो अनेकांना, विशेषतः तरुणांना उपयोगी ठरेल.”
पंतप्रधानांनी पुढे म्हटले आहे;
"भारतात अनेक भाषा आहेत, ज्यांनी आपली संस्कृती अधिक वैविध्यपूर्ण केली आहे. केंद्र सरकार भारतीय भाषांना प्रोत्साहन देण्यासाठी अनेक प्रयत्न करत आहे. अभियांत्रिकी आणि वैद्यकीय अभ्यासक्रम स्वतःच्या मातृभाषेत शिकण्याचा पर्याय, हा यापैकी एक आहे.”R.Aghor/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
लेफ्टनंट जनरल मनोज नरवणे यांची लष्कर प्रमुखपदी नियुक्ती
नवी दिल्ली, 17 डिसेंबर 2019
लेफ्टनंट जनरल मनोज मुकुंद नरवणे यांची नवे लष्करप्रमुख म्हणून नियुक्ती करण्याचा निर्णय केंद्र सरकारने घेतला आहे. ते सध्या उप लष्कर प्रमुखपदी कार्यरत आहेत. विद्यमान लष्कर प्रमुख जनरल बिपिन रावत येत्या 31 डिसेंबर 2019 रोजी निवृत्त होत आहेत. त्यानंतर 31 डिसेंबर 2019 रोजी लेफ्टनंट जनरल नरवणे लष्करप्रमुख पदाची सूत्रे हाती घेतील.
नरवणे यांचे शालेय शिक्षण पुण्यातल्या ज्ञान प्रबोधिनी प्रशालेत झाले. नॅशनल डिफेन्स अॅकेडमी आणि इंडियन मिलिटरी अॅकेडमीचे माजी विद्यार्थी असलेले नरवणे यांची सिख लाईट इन्फ्रट्री रेजिमेंटच्या सातव्या बटालियनमध्ये जून 1980 मध्ये नियुक्ती झाली. सध्या ते त्यांच्या डॉक्टरेटवर काम करत आहेत.
4 दशकांच्या गौरवशाली कारकिर्दीत त्यांनी पूर्वोत्तर भारत, जम्मू-काश्मीरमध्ये महत्त्वाची जबाबदारी पार पाडली होती. तसेच ‘ऑपरेशन पवन’ दरम्यान ते भारतीय शांती सेनेमध्येही कार्यरत होते. नवी दिल्लीतल्या संरक्षण मंत्रालयाच्या एकीकृत मुख्यालयातही ते कार्यरत होते. 1 ऑक्टोबर 2018 रोजी त्यांनी लष्कराच्या पूर्व विभागाचे प्रमुख म्हणून कार्यभार स्वीकारला होता.
S.Tupe/J.Patankar/P.Kor
(Visitor Counter : 216
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 161 कोटी 92 लाखांपेक्षा अधिक मात्रा देण्याचे काम पूर्ण
गेल्या 24 तासात कोविड-19 प्रतिबंधक लसीच्या 71 लाखांहून अधिक मात्रा देण्यात आल्या
देशातील रोगमुक्ती दर सध्या 93.18 टक्के
गेल्या 24 तासात देशात 3,33,533 नव्या कोरोनाबाधित रुग्णांची नोंद
भारतातील सध्याची कोविड सक्रिय रुग्णसंख्या 21,87,205
साप्ताहिक पॉझिटीव्हिटी दर सध्या 16.87 टक्के
गेल्या 24 तासांच्या कालावधीत, कोविड प्रतिबंधक लसीच्या जवळपास 71 लाख  मात्रा देण्यात आल्या. त्यामुळे, आज सकाळी 7 वाजता प्राप्त झालेल्या तात्पुरत्या अहवालानुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 161 कोटी 92 लाखांचा  टप्पा ओलांडला आहे.
देशभरात 1,74,72,203 सत्रांच्या आयोजनातून हे उद्दिष्ट साध्य करण्यात आले. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, कोविड प्रतिबंधक लसीच्या मात्रांची गटनिहाय विभागणी पुढीलप्रमाणे
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,91,997
|
|
2nd Dose
|
|
98,17,823
|
|
Precaution Dose
|
|
27,07,857
|
|
FLWs
|
|
1st Dose
|
|
1,83,90,938
|
|
2nd Dose
|
|
1,71,33,844
|
|
Precaution Dose
|
|
26,22,380
|
|
Age Group 15-18 years
|
|
1st Dose
|
|
4,15,77,103
|
|
Age Group 18-44 years
|
|
1st Dose
|
|
53,39,04,245
|
|
2nd Dose
|
|
38,70,64,716
|
|
Age Group 45-59 years
|
|
1st Dose
|
|
19,90,38,358
|
|
2nd Dose
|
|
16,61,68,085
|
|
Over 60 years
|
|
1st Dose
|
|
12,40,49,287
|
|
2nd Dose
|
|
10,37,37,618
|
|
Precaution Dose
|
|
26,80,019
|
|
Precaution Dose
|
|
80,10,256
|
|
Total
|
|
1,61,92,84,270
गेल्या 24 तासात 2,59,168 रुग्ण कोविड आजारातून बरे झाल्यामुळे, देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,65,60,650 झाली आहे.
परिणामी, भारतातील रोगमुक्ती दर आता 93.18 टक्के झाला आहे.
गेल्या 24 तासात, देशात 3,33,533 नव्या कोविड बाधितांची नोंद झाली.
भारतातील कोविड सक्रीय रुग्णसंख्या सध्या 21,87, 205 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 5.57 टक्के आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरू आहे. गेल्या 24 तासात देशात एकूण 18,75,533 चाचण्या करण्यात आल्या. देशात आतापर्यंत एकंदर 71 कोटी 55 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 16.87 टक्के आणि दैनंदिन पॉझिटीव्हिटी दर 17.78 टक्के इतका आहे.
माहिती आणि प्रसारण मंत्रालय
‘लिंग्वा फ्रँका’ ही एकाचवेळी रशियन, फिलिपिनो आणि अमेरिकन कथा-झेट टोलेंटीनो
चित्रपटांमध्ये प्रेक्षकांशी संवाद साधण्याची क्षमता असावी-रमाजान नानायेव
गोवा, 27 नोव्हेंबर 2019
इफ्फीमध्ये दाखवल्या जाणाऱ्या सर्व चित्रपटांमधले वैशिष्ठ सांगायचे तर या चित्रपटांच्या विषयांची विविधता आणि चित्रपट निर्मितीच्या वेगवेगळ्या पद्धती आपल्याला बघायला मिळतात. 50 व्या इफ्फीमध्ये आज सात आंतरराष्ट्रीय चित्रपटांच्या दिग्दर्शक आणि कलावंतांनी एकत्र पत्रकार परिषद घेत आपआपल्या चित्रपटांची माहिती दिली. त्यावेळी या विषयांमधले वैविध्य अधोरेखित झाले. ‘लिंग्वा फ्रँका’ चे निर्माते झेट टोलेंटीनो, ‘रोडस् टू ऑलिंपिया’ चित्रपटाचे दिग्दर्शक रमाजान नानायेव, ‘हेड बर्स’ या चित्रपटाचे दिग्दर्शक सॅवेज सेविज, ‘पार्टीकल्स’ चित्रपटाच्या निर्मात्या इस्टेल फियालोन, ‘द फादर’ चित्रपटातले अभिनेते इवान बार्नेव्ह, ‘बलून’ चित्रपटातील अभिनेत्री यांशिक त्सो आणि ‘सायन्स ऑफ फिक्शन्स’ चित्रपटातले अभिनेते गुनवान मार्यांटो या सर्वांनी संयुक्त पत्रकार परिषद घेतली.
‘लिंग्वा फ्रँका’ चित्रपटाचे लेखन, दिग्दर्शन आणि अभिनय तृतीयपंथी व्यक्तीने केले आहे. या चित्रपटातील कथा एकाचवेळी रशियन, फिलिपिनो आणि अमेरिकन पार्श्वभूमीवी कथा आहे, असे निर्माते टोलेंटीनो यांनी सांगितले. अमेरिकेतल्या राजकीय पार्श्वभूमीवर तृतीयपंथी समुदायांच्या प्रश्नांविषयी ही बहुआयामी कथा गुंफण्यात आली आहे.
‘रोडस् टू ऑलिंपिया’ या चित्रपटाविषयी दिग्दर्शक रमाजान नानायेव यांनी माहिती दिली. तीन वेगळ्या देशांमध्ये क्रीडा क्षेत्रात होणाऱ्या सांस्कृतिक, लैंगिक आणि सामाजिक भेदभावाच्या विषयावर हा चित्रपट आधारलेला आहे. सत्य घटनेवर आधारीत असलेले हे कथानक रशियातल्या एका मित्राच्या आयुष्यावर बेतलेले आहे, असे त्यांनी सांगितले. चित्रपटांमध्ये प्रेक्षकांशी जोडून घेण्याची क्षमता असायला हवी, प्रेक्षकांना ते आपलेसे वाटले पाहिजे, असे नानायेव म्हणाले.
‘पार्टीकल्स’ हा ब्लासी हॅरिसन यांनी दिग्दर्शित केलेला चित्रपट विज्ञानावर आधारीत आहे. दिग्दर्शकाच्या स्वत:च्या अनुभवांवर याचे कथानक लिहिले आहे असे निर्मात्या इस्टेल फियालोन यांनी सांगितले.
‘द फादर’ या चित्रपटात दोन पिढ्यांमधल्या जनरेशन गॅपमुळे नात्यात निर्माण झालेल्या दुराव्याचा शोध घेण्यात आला आहे.
‘सायन्स ऑफ फिक्शन्स’ हा इंडोनेशियातल्या राजकीय पार्श्वभूमी आधारलेला चित्रपट आहे. या चित्रपटात आवाज उठवू न शकणाऱ्या मात्र सत्याच्या बाजूने उभे असलेल्या जनतेच्या प्रवासाची कहाणी देण्यात आली आहे.
G.Chippalkatti/R.Aghor/P.Kor
(Visitor Counter : 86